PISTILLUM. Ovarium turbinato-obconicum, supra planinsculum. Stigmata 8-9 
subglobosa, flava, parvula. 
CAPSULA octo vel novemlocularis; maturam non vidi. 
Habitat in Prom. bon. Spei. Floret aestate. 
Observ. Haec pulcherrima species versus annum 1780 in hortis nostratibus e seminibus 
Capensibus enata, et fere eodem tempore a Cl. Jacquinio, Haworthio et Willdenowio 
descripta est. Nomen a Jacquinio, anno 1801 ei impositum, prioritatis ratione 
servandum est. Petala intus crocea et extus purpurascentia, quandoque crocea aut 
aurantio - purpurea utrinque evadunt, sed coloris haec variatio non constans se 
praebet, et delendae sunt varietates a Cl. Haworthio institutae. A praecedente 
differt caule crassiore suberoso, foliis albidioribus obtusioribus, petalisque apice 
erosis purpureo-croceis. 
